
Često molim Allaha za određene stvari pa mi ***[dova](https://pitajucene.com/search/dova/questions/ "Pretraži pitanja o dovama")*** ne bude primljena. Da li su uzrok tome moji grijesi ili je posrijedi nešto drugo?


* 
* 
* 
* 
* 
* 
* 

 
Šta je uzrok odbijanja moje dove?

Podstičući ljude na učenje ***[dove](https://pitajucene.com/search/dove/questions/ "Pretraži pitanja o dove")***, Svevišnji Allah rekao je: **“A kada te robovi Moji za Mene upitaju, Ja sam, sigurno, blizu: odazivam se molbi molitelja kada Me zamoli…”** (El-Bekare, 186.) U drugom ajetu Allah, dželle šanuhu, kaže: **“Gospodar je vaš rekao: ’Pozovite Me i zamolite, Ja ću vam se odazvati****!’”** (Gafir, 60.)


Ovi, ali i brojni drugi ajeti ukazuju da musliman treba stalno moliti Allaha, i da ne smije gubiti nadu u Njegovu neizmjernu milost. Buharija i Muslim zabilježili su da je Ebu Hurejre, radijallahu anhu, prenio sljedeći Poslanikov, sallallahu alejhi ve sellem, ***[hadis](https://pitajucene.com/search/Hadis/questions/ "Pretraži pitanja o hadisima")***: *“Allah će vam se odazivati sve dok ne bude požurivali govoreći: ’Molio sam, ali mi molba nije uslišana.’”* U Muslimovoj verziji stoji: *“Allah će se odazivati molbi sve dok čovjek ne bude molio za grijeh ili kidanje rodbinskih veza ili ako ne bude požurivao.”* “A kako se požuruje?”, upitaše ***[ashabi](https://pitajucene.com/search/ashab/questions/ "Pretraži pitanja o ashabima")***. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, odgovori: *“Govoreći: ’Molio sam i molio, ali mi nije uslišano, pa zanemari učenje dove.”* Ebu Seid Hudri prenosi da je Poslanik, sallallahu alejhi ve sellem, rekao: *“Kada musliman zamoli za ono što nije grijeh ni za kidanje rodbinskih veza, Allah će mu dati jedno od troje: ili će uslišati njegovu molbu, ili će je ostaviti za budući svijet, ili će u toj mjeri otkloniti od njega zlo na ovome svijetu.”* (Ahmed i Hakim, sa ispravnim lancem prenosilaca.)


Otuda je zabranjeno reći da Uzvišeni Allah nije primio dovu. Možda će njene plodove ubrati da Dan kada mu bude najpotrebnije. A istina je da neki ljudi nemaju koristi od dove. Muslim je zabilježio preko Ebu Hurejre da je Resulullah, sallallahu alejhi ve sellem, rekao: *“Na dugom putovanju, čovjek uprašen i raščupan pruži svoje ruke prema nebu i moli: ’Gospodaru, Gospodaru!’, a njegova* ***[hrana](https://pitajucene.com/search/hrana/questions/ "Pretraži pitanja o hrani")*** – ***[haram](https://pitajucene.com/search/haram/questions/ "Pretraži pitanja o haramu")***,  ***[piće](https://pitajucene.com/search/pi%C4%87e/questions/ "Pretraži pitanja o piću")*** – haram, odjeća – haram, pa kako će mu molba biti uslišana!“ A Allah, opet, najbolje zna.


***Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")******


Preuzeto sa stranice <http://www.n-um.com>


